CELEX: 62013CN0613
Language: ro
Date: 2013-11-26 00:00:00
Title: Cauza C-613/13 P: Recurs introdus la 26 noiembrie 2013 de Comisia Europeană împotriva Hotărârii Tribunalului (Camera a patra) din 16 septembrie 2013 pronunțate în cauzele conexate T-379/10 și T-381/10, Keramag Keramische Werke AG și alții, Sanitec Europe Oy/Comisia Europeană

22.2.2014   
            
            
               RO
            
            
               Jurnalul Oficial al Uniunii Europene
            
            
               C 52/27
            
         Recurs introdus la 26 noiembrie 2013 de Comisia Europeană împotriva Hotărârii Tribunalului (Camera a patra) din 16 septembrie 2013 pronunțate în cauzele conexate T-379/10 și T-381/10, Keramag Keramische Werke AG și alții, Sanitec Europe Oy/Comisia Europeană
   (Cauza C-613/13 P)
   2014/C 52/49
   Limba de procedură: engleza
   
      Părțile
   
   
      Recurentă: Comisia Europeană (reprezentanți: F. Castillo de la Torre și F. Ronkes Agerbeek, agenți)
   
      Celelalte părți din procedură: Keramag Keramische Werke AG și alții, Sanitec Europe Oy
   
      Concluziile recurentei
   
   Recurenta solicită Curții:
   
               —
            
            
               anularea punctului 1 din dispozitivul hotărârii care face obiectul recursului în măsura în care anulează articolul 1 din decizia atacată referitor la evenimentele survenite în cadrul AFICS și la răspunderea Allia SAS, Produits Céramique de Touraine SA și Sanitec pentru aceste evenimente;
            
         
               —
            
            
               anularea în totalitate a punctului 2 din dispozitivul hotărârii care face obiectul recursului;
            
         
               —
            
            
               în cazul în care Curtea de Justiție soluționează ea însăși în mod definitiv litigiul, respingerea acțiunii în anulare și în ceea ce privește evenimentele survenite în cadrul AFICS și restabilirea amenzilor aplicate Allia SAS, Produits Céramique de Touraine SA și Sanitec; și, în orice caz,
            
         
               —
            
            
               obligarea reclamantelor din prima instanță (în prezent celelalte părți din procedură) la plata cheltuielilor de judecată efectuate în prezentul recurs și, în cazul în care Curtea de Justiție soluționează ea însăși în mod definitiv acțiunea în anulare, și la plata cheltuielilor de judecată aferente acestei cauze.
            
         
      Motivele și principalele argumente
   
   Primul motiv: nerespectarea obligației de motivare și a normelor în materie de probe; Tribunalul nu a analizat mai multe elemente de probă relevante și a aplicat cerințe probatorii prea stricte în ceea ce privește elementele de probă pe care le-a analizat.
   Al doilea motiv: motivare contradictorie; aprecierea probelor este în contradicție directă cu cea din alte trei hotărâri pronunțate în aceeași zi referitoare la aceeași decizie și la aceeași situație de fapt.